Λίγα λογια για το συνοδευτικό υλικό ...

Σαν συμπλήρωμα του βιβλίου, συγκεντρώθηκαν εδώ τα βασικά εργαλεία ώστε να υπάρχει η δυνατότητα πειραματισμού, δοκιμών και επαλήθευσης των περισσότερων παραδειγμάτων που αναφέρονται 
στα κεφάλαια του βιβλίου. Ακόμη δίδεται η δυνατότητα καλύτερης αξιοποίησης των πινάκων και των ερωτηματολογίων.

Αναλυτικότερα:

-Στον φάκελο ''ETS 3 Professional'' υπάρχει η τελευταία (Μάϊος 2005) έκδοση του ETS 3 Professional στα αγγλικά και στα γερμανικά. 
 Ξεκινάτε την εγκατάσταση με διπλό κλικ στο αρχείο ETS3ProSetup.
 Εδώ πρέπει να υπενθυμήσουμε ότι μετά την εγκατάσταση, το ETS 3 Professional δεν περιέχει κανένα προϊόν για να μπορέσετε να δημιουργήσετε 
 νέα έργα. Η εισαγωγή bus- συσκευών ή βάσης δεδομένων γίνεται με την εντολή import όπως περιγράφεται στην παράγραφο 4.4 του βιβλίου.
 Βέβαια μετά από αυτά το ETS λειτουργεί πάντα σε demo μέχρι να δοθεί κλειδί από την ΕΙΒΑ όπως αναφέρεται στην παράγραφο 4.3 του βιβλίου.

-Στον φάκελο ''βάσεις προϊόντων'' υπάρχει για το ETS 3 η τελευταία έκδοση της βάσης δεδομένων της Siemens στα ελληνικά
 αγγλικά και γερμανικά και η τελευταία έκδοση της αντίστοιχης βάσης στα γερμανικά και αγγλικά.
 Για να μπορέσει το ETS 3 να δείξει τα ελληνικά της αντίστοιχης βάσης θα πρέπει να ακολουθηθούν οι 
 οδηγίες που βρίσκονται στον φάκελο ''ελληνικά για το ETS 3''.

-Στον φάκελο ''ενημερωτικά έντυπα Siemens'' υπάρχουν ενημερωτικά άρθρα και πληροφοριακό υλικό για συσκευές Siemens instabus σε μορφή αρχείων Adobe Acrobat.

-Στον φάκελο ''ερωτηματολόγια'' υπάρχουν τα ερωτηματολόγια και το τεστ αξιολόγησης απαιτήσεων για κατοικίες του κεφ. 6 του βιβλίου σε μορφή αρχείων Adobe Acrobat.

-Στον φάκελο ''εφαρμογές ETS 3'' βρίσκονται τα παραδείγματα που αναφέρονται στο κεφάλαιο 11 σε μορφή έργων για το ETS 3. Αυτά μπορούν να εισαχθούν στο ΕTS 3 ώστε να χρησιμοποιηθούν για 
 επαλήθευση η για επεξεργασία. Να σημειωθεί ότι η demo έκδοση μπορεί να δεχθεί μόνο ένα έργο. 

-Στον φάκελο ''τεχνικές περιγραφές'' βρίσκονται οι τεχνικές περιγραφές των περισσότερων bus-συσκευών που χρησιμοποιούνται στο κεφάλαιο 11 στην αγγλική γλώσσα, σε αρχεία Adobe Acrobat από τους τεχνικούς καταλόγους της Siemens.

Ελπίζω ο συνδυασμός συνοδευτικού υλικού και βιβλίου να δίδει μερικά ακόμα βοηθήματα και εφόδια σε όλους εσάς που ενδιαφέρεστε για την τεχνική ΕΙΒ/ΚΝΧ.

Καλή συνέχεια!

Γ. Σαρρής


